దేవుడు చేసిన మనుషులు
దేవుడు చేసిన మనుషులు 1973 లో వి. రామచంద్రరావు దర్శకత్వంలో కృష్ణ నిర్మించిన చిత్రం. తెలుగు సాంఘిక మల్టిస్టారర్ చిత్రాల్లో తలమానికమైనది. త్రిపురనేని మహారధి రాసిన స్క్రీన్ ప్లే నవరసాలతో నిండివుంది. సెంటిమెంటు (ఎస్వీ.రంగారావు, రామారావు మధ్య), రొమాన్స్ (తొలిభాగంలో కృష్ణ పాత్ర), సస్పెన్స్ (కాంచన పాత్ర), క్రైమ్ (జగ్గయ్య, కాంతారావు), హాస్యం (అల్లు రామలింగయ్య, సత్యనారాయణ) అన్నీ సమపాళ్ళలో కుదిరాయి.ఈ చిత్రానికి పేరు గురజాడ రాసిన "దేవుడు చేసిన మనుషుల్లారా మీ పేరేమిటి" కథ నుండి స్వీకరించబడింది. శ్రీశ్రీ రాసిన టైటిల్ పాటలో రామారావు దొంగగా వివిధ ఆహార్యాలలో కనిపిస్తారు. అందులో ఒకటి వివేకానందుని పోలిన వేషం ఒకటి. సినిమా ప్రారంభం, ముగింపు ఈ పాట తోనే జరుగుతాయి.
రామకృష్ణులు
రామకృష్ణులు 1978లో వచ్చిన ఒక తెలుగు చిత్రం. అడవిరాముడు చిత్రమ్ వచ్చి విజయవంతమయ్యాక, తొలిసారిగా ఎన్.టి.ఆర్ తో వి.బి. రాజేంద్ర ప్రసాద్ ఈ చిత్రం నిర్మించారు. అక్కినేని, నందమూరి ఈ చిత్రంలో పాటలు మాటలూ ఫైట్లూ అన్నీ సమంగా పంచుకున్నారు. కథ (?) లో కొంతభాగమ్ హిందీ చిత్రం 'హేరాఫేరీ' నుంచి తీసుకున్నారు.